CELEX: 52011PC0312
Language: mt
Date: 2011-06-22
Title: Proposta għal REGOLAMENT TAL-KUNSILL li jaġġusta l-koeffiċjenti korrettivi li japplikaw għar-remunerazzjoni u l-pensjonijiet tal-uffiċjali u l-ħaddiema l-oħra tal-Unjoni Ewropea

|

52011PC0312

Proposta għal REGOLAMENT TAL-KUNSILL li jaġġusta l-koeffiċjenti korrettivi li japplikaw għar-remunerazzjoni u l-pensjonijiet tal-uffiċjali u l-ħaddiema l-oħra tal-Unjoni Ewropea  /* KUMM/2011/0312 finali - NLE 2011/0163 */  

	MEMORANDUM TA’ SPJEGAZZJONI1. IL-KUNTEST TAL-PROPOSTA-  Ir-raġunijiet għall-proposta u l-għanijiet tagħhaSkont l-Artikolu 4(1) tal-Anness XI tar-Regolamenti tal-Persunal, l-aġġustamenti intermedji tar-remunerazzjoni u l-pensjonijiet imsemmija fl-Artikolu 65(2) tar-Regolamenti tal-Persunal jiġu deċiżi, skont l-informazzjoni pprovduta mill-Eurostat, fil-każ ta’ bidla sinifikanti fl-għoli tal-ħajja bejn Ġunju u Diċembru, filwaqt li titqies il-previżjoni tal-bidla tal-kapaċità ta’ akkwist matul il-perjodu ta’ referenza annwali attwali.Jekk ikun meħtieġ, il-proposta tal-Kummissjoni tiġi mgħoddija lill-Kunsill sa mhux aktar tard mit-tieni nofs ta' April.-  Il-kuntest ġeneraliSkont l-Artikolu 6(1) tal-Anness XI tar-Regolamenti tal-Persunal, l-aġġustamenti intermedji jiġu deċiżi għal-lokalitajiet kollha (inkluż Brussell) jekk il-livell minimu ta’ sensittività jintlaħaq jew jinqabeż fi Brussell. Jekk dak il-livell minimu ta’ sensittività għall Brussell ma jintlaħaqx, għandhom isiru aġġustamenti intermedji biss għal dawk il-lokalitajiet fejn il-livell minimu jinqabeż.Skont l-Artikolu 7 tal-Anness XI tar-Regolamenti tal-Persunal, l-ammont ta’ aġġustament intermedju għandu jkun l-Indiċi Internazzjonali ta’ Brussell immultiplikat, fejn xieraq, bin-nofs tal-previżjoni tal-indikatur speċifiku jekk dan ikun negattiv.L-indikatur speċifiku jkejjel, bl-inflazzjoni eskluża, il-bidliet tar-remunerazzjoni netta reali tal-ħaddiema fis-servizz pubbliku nazzjonali tal-amministrazzjonijiet ċentrali tal-Istati Membri. L-Eurostat ikkalkolat dan l-indikatur fuq il-bażi tal-informazzjoni pprovduta mit-tmien Stati Membri msemmija fl-Artikolu 1(4) tal-Anness XI tar-Regolamenti tal-Persunal.L-Indiċi Internazzjonali ta’ Brussell ikejjel il-bidliet fl-għoli tal-ħajja fi Brussell għall-uffiċjali u l-ħaddiema l-oħra tal-Unjoni Ewropea. L-Eurostat iddetermina dan l-indiċi fuq il-bażi tad-dejta pprovduta mill-awtoritajiet Belġjani.Il-koeffiċjenti korrettivi huma ugwali għall-proporzjon bejn il-parità ekonomika relevanti u r-rata tal-kambju korrispondenti msemmija fl-Artikolu 63 tar-Regolamenti tal-Persunal, u jekk il-limitu tal-aġġustament ma jintlaħaqx għal Brussell, dan jiġi mmultiplikat bil-valur tal-aġġustament.Il-paritajiet ekonomiċi għar-remunerazzjoni jistabbilixxu l-ekwivalenzi tal-kapaċità tal-akkwist tar-remunerazzjoni bejn Brussell, bħala l-belt ta’ referenza, u l-lokalitajiet l-oħra kkonċernati. Il-Eurostat ikkalkula dawn il-paritajiet bi qbil mal-istituti nazzjonali tal-istatistika tal-Istati Membri.Il-paritajiet ekonomiċi għall-pensjonijiet jistabbilixxu l-ekwivalenzi tal-kapaċità tal-akkwist tal-pensjonijiet bejn il-Belġju, bħala l-pajjiż ta’ referenza, u l-pajjiżi l-oħra ta’ residenza. Il-Eurostat ikkalkula dawn il-paritajiet bi qbil mal-istituti nazzjonali tal-istatistika tal-Istati Membri.-  Id-dispożizzjonijiet eżistenti fil-qasam tal-propostaDin il-proposta tiżdied mal-proposta ppreżentata kull sena biex jiġu adattati r-remunerazzjojnijiet u l-pensjonijiet.2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT-  Il-konsultazzjoni tal-partijiet interessatiIl-metodi ta’ konsultazzjoni użati, is-setturi prinċipali koperti u l-profil ġenerali ta’ dawk li wieġbuL-elementi tal-proposta kienu diskussi mar-rappreżentanti tal-persunal skont il-proċeduri xierqa.Sinteżi tat-tweġibiet riċevuti u tal-mod kif kienu kkunsidratiIl-proposta tikkunsidra l-opinjonijiet mogħtija mill-partijiet ikkonsultati.-  Il-ġbir u l-użu tal-kompetenzaMa kien hemm l-ebda bżonn ta’ għarfien espert estern.-  Il-valutazzjoni tal-impatt-  Il-proposta għandha l-għan li taġġusta r-remunerazzjoni u l-pensjonijiet b'konformità mal-leġiżlazzjoni fis-seħħ.-  Il-leġiżlazzjoni fis-seħħ ma tippermettix alternattiva oħra.3. L-ELEMENTI LEGALI TAL-PROPOSTA-  Sommarju tal-azzjoni propostaSkont l-Artikolu 4 tal-Anness XI tar-Regolamenti tal-Persunal, l-azzjoni proposta għandha l-għan li tadatta r-remunerazzjoni u l-pensjonijiet fil-lokalitajiet fejn kien hemm bidla sinifikanti fl-għoli tal-ħajja.Il-bidla fl-għoli tal-ħajja għal Brussell, imkejla bl-Indiċi Internazzjonali ta’ Brussell, għall-perjodu minn Ġunju sa Diċembru tas-sena ta’ qabel, hi ta’ 1.3 %.Il-bidliet fl-għoli tal-ħajja barra l-Belġju u l-Lussemburgu matul il-perjodu ta’ referenza jitkejlu bl-indiċi impliċiti kkalkolati mill-Eurostat. Dawn l-indiċi jinħadmu billi l-Indiċi Internazzjonali ta' Brussell jiġi mmultiplikat bil-bidla fil-parità ekonomika.Il-limitu ta’ sensittività għal bidla sostanzjali fl-għoli tal-ħajja huwa l-perċentwali li jikkorrispondi għal 7 % għal perjodu ta’ tnax-il xahar (3.5 % għal perjodu ta’ sitt xhur).L-indiċi impliċitu applikabbli għar-remunerazzjoni qabeż il-livell minimu ta’ sensittività fl-Estonja (4.5 %).L-indiċi impliċitu li japplika għall-pensjonijiet ma laħaqx il-livell minimu ta’ sensittività fl-ebda pajjiż.L-ammont tal-aġġustament intermedju hu l-Indiċi Internazzjonali ta' Brussell immultiplikat, fejn xieraq, bin-nofs tal-previżjoni tal-indikatur speċifiku jekk dan ikun negattiv.Il-previżjoni tal-indikatur speċifiku huwa -1.3 %, u b’hekk l-ammont tal-aġġustament intermedju huwa 0.7 %.Il-koeffiċjenti korrettivi huma ugwali għall-proporzjon bejn il-parità ekonomika kkonċernata u r-rata tal-kambju mmultiplikat bl-ammont intermedju tal-aġġustament, jekk il-limitu minimu ta’ sensittività tal-aġġustament ma jintlaħaqx għal Brussell.Dawn il-koeffiċjenti korrettivi ġodda jidħlu fis-seħħ fl-1 ta’ Jannar. Madankollu, għal dawk il-pajjiżi jew il-lokalitajiet li għandhom indiċi impliċitu ogħla minn 6.3 %, dawn jidħlu fis-seħħ fis-16 ta’ Novembru. Għal dawk il-pajjiżi jew il-lokalitajiet li għandhom indiċi impliċitu ogħla minn 12.6 %, dawn jidħlu fis-seħħ fl-1 ta’ Novembru.B’riżultat ta’ dan, b’effett mill-1 ta’ Jannar 2011, il-koeffiċjent korrettiv applikabbli għar-remunerazzjoni tal-uffiċjali u ħaddiema oħra tal-Unjoni Ewropea fl-Estonja hu: 78.5.Il-koeffiċjenti korrettivi li japplikaw għall-pensjonijiet u t-trasferimenti jibqgħu l-istess.-  Il-bażi legaliIl-bażi legali hi r-Regolamenti tal-Persunal u b’mod partikolari l-Anness XI tagħhom.-  Il-prinċipju tas-sussidjarjetàIl-proposta tikkonċerna qasam li jaqa' taħt il-kompetenza esklużiva tal-Unjoni. Għalhekk il-prinċipju tas-sussidjarjetà ma japplikax.-  Il-prinċipju tal-proporzjonalitàIl-proposta hi konsistenti mal-prinċipju ta’ proporzjonalità għar-raġunijiet li ġejjin:-  L-Anness XI tar-Regolamenti tal-Persunal jistabbilixxi Regolament tal-Kunsill.-  Il-piż finanzjarju jirriżulta direttament mill-applikazzjoni tal-metodu ta’ aġġustament stabbilit fir-Regolamenti tal-Persunal.-  L-għażla ta' strumentiL-istrument(i) propost(i): Regolament.L-istrumenti oħra ma kinux ikunu xierqa għar-raġunijiet li ġejjin:-  L-Anness XI tar-Regolamenti tal-Persunal jistabbilixxi Regolament tal-Kunsill.4. L-IMPLIKAZZJONI BAĠITARJAL-impatt tal-aġġustament għall-koeffiċjenti korrettivi applikabbli għar-remunerazzjoni u l-pensjonijiet tal-uffiċjali u ħaddiema oħra tal-Unjoni Ewropea fuq in-nefqa operatorja u fuq id-dħul jidher fid-dettall fid-dikjarazzjoni finanzjarja li tinsab annessa.2011/0163 (NLE)Proposta għalREGOLAMENT TAL-KUNSILLli jaġġusta l-koeffiċjenti korrettivi li japplikaw għar-remunerazzjoni u l-pensjonijiet tal-uffiċjali u l-ħaddiema l-oħra tal-Unjoni EwropeaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra l-Protokoll dwar il-Privileġġi u l-Immunitajiet tal-Unjoni Ewropea, u b’mod partikolari l-Artikolu 12 tiegħu,Wara li kkunsidra r-Regolamenti tal-Persunal tal-Uffiċjali tal-Unjoni Ewropea u l-Kundizzjonijiet tax-Xogħol tal-impjegati l-oħra tal-Unjoni, stabbiliti bir-Regolament (KEE, Euratom, KEFA) Nru 259/68[1], u b'mod partikolari l-Artikoli 64, 65(2) tar-Regolamenti tal-Persunal u l-Annessi VII, XI u XIII tagħhom, kif ukoll l-ewwel paragrafu tal-Artikolu 20, l-Artikoli 64 u 92 tal-Kundizzjonijiet tax-Xogħol ta’ Impjegati Oħra,Wara li kkunsidra l-proposta mill-Kummissjoni Ewropea,Billi:1.  Kien hemm żieda sinifikanti fl-għoli tal-ħajja fl-Estonja fil-perjodu bejn Ġunju u Diċembru 2010, il-koeffiċjenti korrettivi li japplikaw għar-remunerazzjoni tal-uffiċjali u l-ħaddiema l-oħra tal-Unjoni għandhom għalhekk jiġu aġġustati.ADOTTA DAN IR-REGOLAMENT:Artikolu 1B’effett mill-1 ta’ Jannar 2011, il-koeffiċjenti korrettivi li japplikaw, skont l-Artikolu 64 tar-Regolamenti tal-Persunal, għar-remunerazzjoni tal-uffiċjali u l-ħaddiema l-oħra fil-pajjiżi u l-lokalitajiet imsemmija hawn taħt, huma stabbiliti kif ġej:-  L-Estonja 78.5.Artikolu 2Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President  ANNESSID-DIKJARAZZJONI FINANZJARJA LEĠIŻLATTIVA GĦALL-PROPOSTIIL-QAFAS TAL-PROPOSTA/INIZJATTIVAIt-titlu tal-proposta/inizjattivaProposta għal Regolament tal-Kunsill li jaġġusta l-koeffiċjenti korrettivi li japplikaw għar-remunerazzjoni u l-pensjonijiet tal-uffiċjali u l-ħaddiema l-oħra tal-Unjoni Ewropea.Il-qasam/oqsma kkonċernat(i) ta’ politika fl-istruttura tal-ABM/ABB[2]L-oqsma u l-attivitajiet huma kollha potenzjalment ikkonċernati.In-natura tal-proposta/inizjattiva( Il-proposta/inizjattiva tikkonċerna azzjoni ġdida (perjodika, li taġġusta r-regolament fis-seħħ)L-objettiviIr-riżultat(i) mistenni(ja) u l-impattSpeċifika l-effetti li l-proposta/inizjattiva għandu jkollha fuq il-benefiċjarji/gruppi fil-mira.L-aġġustamenti tal-koeffiċjenti korrettivi li japplikaw għar-remunerazzjoni tal-uffiċjali u l-ħaddiema l-oħra tal-Unjoni Ewropea fl-Estonja wara bidla sostanzjali fl-għoli tal-ħajja hemmhekk se jirriżultaw fiż-żamma tal-ekwivalenzi tal-kapaċità tal-akkwist kif provdut fir-Regolamenti tal-Persunal.Ir-raġunijiet għall-proposta/inizjattivaIr-rekwiżit(i) li għandhom jintlaħqu fuq perjodu qasir jew fuq perjodu fit-tulLi jiġi żgurat li fl-eventwalità ta’ bidla sostanzjali fl-għoli tal-ħajja, il-koeffiċjenti korrettivi li japplikaw għar-remunerazzjoni u l-pensjonijiet tal-uffiċjali u l-ħaddiema l-oħra tal-Unjoni Ewropea jiġu aġġustati, u jekk ikun xieraq jiġu applikati retrospettivament. Li jiġi żgurat li l-evoluzzjoni tal-kapaċità tal-akkwist tar-rimunerazzjoni u l-pensjonijiet tal-uffiċjali pubbliċi tal-UE timxi skont il-bidliet fil-kapaċità tal-akkwist tal-uffiċjali pubbliċi tal-amministrazzjonijiet ċentrali fl-Istati Membri, kif imsemmi fl-Anness XI tar-Regolamenti tal-Persunal.Id-durata u l-impatt finanzjarju( Proposta/inizjattiva ta’ durata illimitata-  Implimentazzjoni b'perjodu ta' inizjalizzazzjoni mill-1 ta' Jannar 2011,-  segwita minn operazzjoni fuq skala sħiħa.Il-mod(i) ta’ mmaniġġjar ipprospettat(i)[3]( Immaniġġjar ċentralizzata dirett mill-Kummissjoni: PMO.L-ISTIMA TAL-IMPATT FINANZJARJU TAL-PROPOSTA/INIZJATTIVAL-intestatura(i) tal-qafas finanzjarju multiannwali u l-linja(i) baġitarja(i) tan-nefqa affettwati-  Linji baġitarji tan-nefqa eżistentiSkont l-ordni tal-intestaturi tal-qafas finanzjarju multiannwali u l-linji baġitarji.Intestatura tal-qafas finanzjarju multiannwali | Linja tal-baġit | Tip ta’ nefqa | Kontribuzzjoni |Numru [Deskrizzjoni………………………...……] | Diff./mhux diff ([4]) | mill-pajjiżi tal-EFTA[5] | minn pajjiżi kandidati[6] | minn pajjiżi terzi | skont it-tifsira tal-Artikolu 18(1)(aa) tar-Regolament Finanzjarju |XX.01.01.01 u l-Kapitolu 11, il-Kapitolu 42 Nefqa Relatata mal-Assistenti Parlamentari | mhux diff. | LE | LE | LE | LE |L-impatt stmat fuq in-nefqaIs-sommarju tal-impatt stmat fuq in-nefqaEUR miljuni (sa 3 postijiet deċimali)Intestatura tal-qafas finanzjarju multiannwali: | Numru | XX.01.01.01 u l-Kapitolu 11, il-Kapitolu 42 Nefqa Relatata mal-Assistenti Parlamentari |EUR miljuni (sa 3 postijiet deċimali)Ir-rekwiżiti proġettati ta’ riżorsi umani-  ( Il-proposta/inizjattiva ma teħtieġx l-użu ta’ riżorsi umaniIl-kompatibilità mal-qafas finanzjarju multiannwali preżenti-  ( Il-proposta/inizjattiva hi kompatibbli mal-qafas finanzjarju multiannwali preżenti.Il-kontribuzzjonijiet minn partijiet terzi-  ( Il-proposta/inizjattiva ma tipprovdix għall-kofinanzjament minn partijiet terziL-impatt stmat fuq id-dħul-  ( Il-proposta/inizjattiva ma għandhiex impatt finanzjarju fuq id-dħul.[1] ĠU L 56, 4.3.1968, p. 1.[2] ABM: Activity-Based Management [Immaniġġjar Abbażi ta’ Attività] – ABB: Activity-Based Budgeting [Ibbaġittjar Abbażi ta’ Attività].[3] Dettalji tal-modi ta’ maniġment u referenzi għar-Regolament Finanzjarju jistgħu jinsabu fuq is-sit tal-BudgWeb: http://www.cc.cec/budg/man/budgmanag/budgmanag_en.html[4] Diff. = Appropriazzjonijiet differenzjati / Mhux Diff. = Appropriazzjonijiet mhux differenzjati[5] EFTA: Assoċjazzjoni Ewropea tal-Kummerċ Ħieles.[6] Il-pajjiżi kandidati u, fejn huwa applikabbli, il-pajjiżi potenzjalment kandidati mill-Balkani tal-Punent.[7] Is-sena N hija s-sena li fiha tibda l-implimentazzjoni tal-proposta/inizjattiva.[8] Għajnuna teknika u/jew amministrattiva u nefqa b’sostenn tal-implimentazzjoni ta’ programmi tal-UE u/jew azzjonijiet (qabel kienu linji "BA"), riċerka indiretta, riċerka diretta.[9] Is-sena N hija s-sena li fiha tibda l-implimentazzjoni tal-proposta/inizjattiva.[10] Għajnuna teknika u/jew amministrattiva u nefqa b’sostenn tal-implimentazzjoni ta’ programmi tal-UE u/jew azzjonijiet (qabel kienu linji "BA"), riċerka indiretta, riċerka diretta.